pythainlp/thai_wikipedia_clean_20230101 huggingface dataset:
บัวน้อย (; พ.ศ. 2530 – ) เป็นกอริลลาเพศเมียที่มีชื่อเสียงของประเทศไทย ซึ่งได้รับการกล่าวถึงผ่านสื่อต่าง ๆ เป็นจำนวนมาก และมีความโดดเด่น ในฐานะที่เป็นกอริลลาคู่แรกที่ได้รับการจัดแสดงที่ประเทศไทย แต่ภายหลังกอริลลาตัวผู้ได้ตายลง โดยบัวน้อยยังคงได้รับความสนใจจากผู้คน
บัวน้อย เป็นกอริลลาเพศเมีย ที่ได้รับการส่งมาจากประเทศเยอรมนีเมื่ออายุได้ 3 ปี ในราคาประมาณ 3 ล้านกว่าบาท โดยได้นำมาจัดแสดงที่สวนสัตว์พาต้า ตั้งแต่ปี พ.ศ. 2535 ในกรงขนาด 20x10 เมตร และมีงบประมาณในการดูแลที่เดือนละ 10,000 บาท
ทั้งนี้ บัวน้อยเป็นกอริลลาตัวสุดท้ายในประเทศไทย หลังเข้าร่วมอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ หรือไซเตส (CITES) จึงไม่สามารถนำกอริลลาเข้าประเทศไทยได้อีก
การตอบรับและสิ่งสืบเนื่อง.
เว็บไซต์ยูทูบได้มีเพลงดัดแปลงชื่อ "ลิงคิงคอง" ขับร้องโดยผู้ใช้ชื่อ winnyhappy โดยดัดแปลงจาก "ริงดิงดอง" ของวงชายนี ที่นำเนื้อหาว่าด้วยบัวน้อยมาเผยแพร่ โดยมีการตอบรับต่อเพลงดังกล่าวในเชิงบวกเป็นส่วนมาก
พ.ศ. 2556 นาตาลี เดวิส ซึ่งเป็นนักแสดงที่มีชื่อเสียง ได้เคยทำการระดมทุนเพื่อช่วยเหลือสัตว์ที่พาต้าปิ่นเกล้า รวมถึงกอริลลาบัวน้อย
พ.ศ. 2557 บัวน้อยได้รับความสนใจจากผู้คนเป็นจำนวนมาก ต่อกรณีการรณรงค์ให้ย้ายไปยังที่อยู่ใหม่ที่เหมาะสมกว่าเดิม ซึ่งกลุ่มคนรักสัตว์ได้ทำการยื่น 36,000 รายชื่อต่ออธิบดีกรมอุทยานแห่งชาติสัตว์ป่าและพันธุ์พืช เพื่อให้มีการจัดหาที่อยู่ใหม่สำหรับบัวน้อย โดยมีตัวแทนรณรงค์ ที่ได้ติดตามเรื่องราวของบัวน้อยมาเกือบ 30 ปี
จากกรณีดังกล่าว ทางสวนสัตว์พาต้ามีความยินดีที่จะเคลื่อนย้ายสัตว์ชนิดต่าง ๆ ยกเว้นบัวน้อย เนื่องด้วยอาจไม่คุ้นเคยกับสภาพแวดล้อมที่เปลี่ยนไป และอาจเสี่ยงต่อการติดเชื้อโรคจากพื้นดิน ทั้งยืนยันว่าได้ทำการดูแลเป็นอย่างดี
สถานีโทรทัศน์ไทยทีวีสีช่อง 3
ทัลชาเบ็ด
ทัลชาเบ็ด (; , มักเขียน Dal★Shabet หรือ Dalshabet) เป็นเกิร์ลกรุปหญิงจากประเทศเกาหลีใต้ที่ก่อตั้งขึ้นในปี พ.ศ. 2554 ประกอบไปด้วยสมาชิกจำนวน 4 คนคือ พัก มี-ย็อน, โช จา-ย็อง, แพ อู-ฮี และพัก ซู-บิน (ในอดีตมีสมาชิก 6 คน อีกสามคนคือ คัง อึน-ฮเย, โช กา-อึน และยัง จ็อง-ยุน) หลังจากเซ็นสัญญากับค่ายแฮปปีเฟซเอนเตอร์เทนเมนต์ วงเปิดตัวครั้งแรกในอีพีที่ชื่อ "Supa Dupa Diva" อีพีนี้ประสบความสำเร็จสามารถขึ้นสูงสุดอันดับ 9 ประจำสัปดาห์บนแกออนชาร์ตและยังเป็นหนึ่งในเพลงที่ชื่นชอบมากที่สุดของปี พ.ศ. 2554 และท่าเต้นที่ได้รับยอดนิยมมากที่สุดในอันดับ 2 วงได้รับการเสนอชื่อเข้าชิงรางวัลเอ็มเน็ตเอเชียนมิวสิกอะวอดส์ในสาขาศิลปินกลุ่มหญิงหน้าใหม่ยอดเยี่ยม
ในปี พ.ศ. 2555 วงออกสตูดิโออัลบั้มครั้งแรกในชื่อ "แบงแบง" สามารถขึ้นสูงสุดอันดับ 7 ประจำสัปดาห์และอันดับ 16 ในชาร์ตอัลบั้มประจำเดือนบนแกออนชาร์ต ในปีเดียวกัน วงออกอีพีในชื่อ "ฮิตยู" ที่สามารถขึ้นสูงสุดเป็นอันดับ 1 บนแกออนชาร์ต กับยอดขาย 1,574,267 ชุด ในปีเดียวกัน วงคว้ารางวัลโกลเดนดิสก์อวอร์ดในสาขาศิลปินหน้าใหม่ยอดเยี่ยม ในปี พ.ศ. 2559 มีผลงานมินิอัลบั้มชุดใหม่ชื่อ "Naturalness" ในซิงเกิลเพลง "Someone Like U" ยังสามารถขึ้นสูงสุดอันดับ 1 บนชาร์ตของเจแปนทาวเวอร์เรเคิดชาร์ตและอันดับ 4 ในชาร์ตเพลงของประเทศจีนบนหยินเยว่ไถ ในปีเดียวกันวงได้รับรางวัลเจแปนโกลด์ดิสก์อวอร์ดในสาขาศิลปินหน้าใหม่ยอดเยี่ยม ในวันที่ 13 กุมภาพันธ์ วงทัลชาเบ็ดประกาศว่าจะออกอัลบั้มใหม่ในช่วงฤดูร้อนของปี ค.ศ. 2016
ก่อนการเปิดตัว.
กลางปี พ.ศ. 2553 มีข่าวลือภายในสื่อเกาหลีใต้ว่า E-Tribe โปรดิวเซอร์ผู้เป็นเบื้องหลังให้กับศิลปินชื่อดังต่าง ๆ เช่น Girls' Generation's "จี" และ อี-ฮโยรี "U-Go-Girl" วางแผนที่จะตั้งวงใหม่ โปรดิวเซอร์จึงรีบปฏิเสธข่าวลือดังกล่าวโดยบอกว่าไม่ใช่เรื่องจริง วันที่ 9 ธันวาคม 2553 E-Tribe และ Happy Face Entertainment ประกาศว่าพวกเขาอาจจะปล่อยตัวสมาชิกทั้งหมด 6 คนที่มีชื่อว่า "ทัลชาเบ็ด" ซึ่งข้อมูลของสมาชิกแต่ละคนได้รับการเผยแพร่สู่สาธารณะวันที่ 29 ธันวาคม 2553 และวันที่เปิดตัวได้รับการเปิดเผยว่าเป็นวันที่ 3 มกราคม 2554
2554: เปิดตัว, "Pink Rocket" และ "Bling Bling".
ทัลชาเบ็ดเปิดตัวเพลงแรก "Supa Dupa Diva" ในวันที่ 3 มกราคม 2554 ทำให้พวกเธอเป็นกลุ่มไอดอลกลุ่มแรกที่เปิดตัวในปี พ.ศ. 2554 การโพรโมตเพลง "Supa Dupa Diva" เริ่มเมื่อวันที่ 6 มกราคม 2554 ใน M! Countdownเพลงนี้ประสบความสำเร็จได้ค่อนข้างดีเพราะติดชาร์ตสถานีเพลงยักษ์ใหญ่ซึ่งถือว่าเป็นการโพรโมตเพลงของพวกเธอที่ใหญ่และยาวเลยทีเดียว. การโพรโมตเพลง "Supa Dupa Diva" สิ้นสุดลงในวันที่ 14 มีนาคม 2554 แต่ว่าได้รับการเปิดเผยว่ากลุ่มนี้จะเริ่มกลับมาใหม่ในเดือนเมษายน "Supa Dupa Diva" ได้รับการโหวดจากศิลปินชื่อดังหลายคน ๆ ในผลการสำรวจ เพลงนี้ได้รับเป็นเพลงอันดับที่สองที่เป็นเพลงที่ยอดนิยมและฟังติดหูมากที่สุดในปี 2554 ได้ขณะเดียวกันที่เป็นเพลงอันดับที่ 2 ในการออกแบบท่าเต้นของเพลงนี้
วันที่ 5 เมษายน 2554 แนวคิดการถ่ายรูปของเพลง comeback ครั้งแรกมีชื่อว่า "Pink Rocket" ได้ถูกเปิดเผยว่าขนานนามว่า "rocket girls" ซึ่งแสดงให้เห็นถึงความสง่างามของความเป็นผู้หญิงของกลุ่ม วันที่ 13 เมษายน 2554 คลิปความยาวเต็มได้ที่เผยแพร่ การโพรโมตเพลง "Pink Rocket" ได้เริ่มต้นใน M! Countdown และจบลงในวันที่ 30 พฤษภาคม 2554 แต่กลุ่มแฟน ๆ มั่นใจว่าพวกเธอจะต้องปล่อยอีกอัลบั้มก่อนเดือนสิงหาคมอย่างแน่นอน
ได้มีการประกาศว่าวันที่ 2 สิงหาคม 2554 ว่า ทัลชาเบ็ดจะกลับมาอีกครั้ง ระหว่างสัปดาห์แรกของเดือนสิงหาคมตามที่กลุ่มแฟนได้กล่าวไว้ แนวคิดของรูปถ่ายแต่ละสมาชิกได้รับการเผยแพร่ เครื่องแต่งกายของรูปนั้นสอดคล้องกับการใช้ความรุนแรง มีผู้เห็นว่าไม่สมควรที่จะลงสื่อโทรทัศน์ ทำให้เกิดผลสำเร็จเกินคาดของแนวคิด วันที่ 10 สิงหาคม 2554 ทัลชาเบ็ดปล่อยเพลง "Bling Bling" การโพรโมตเพลง "Bling Bling" เริ่มต้นวันที่ 12 สิงหาคม 2554 ในมิวสิกแบงก์ ซึ่งพวกเธอบอกว่าเป็นเพลงที่ประสบความสำเร็จมากที่สุดของพวกเธอ ซึ่งทะลุถึงสิบอันดับในชาร์ตแกออน และการโพรโมต "Bling Bling" สิ้นสุดลงอย่างทางการวันที่ 6 พฤศจิกายน 2554 แต่แฟน ๆ มั่นใจว่าพวกเธอต้องขึ้นเวทีให้เร็วที่สุด
2555: "Hit U", "Bang Bang", "Have" และ Don't have.
ต้นเดือนมกราคม ได้มีการประกาศว่าทัลชาเบ็ดได้รับคัดเลือกเป็นโมเดลของแบรนหรู 'SONOVI'
วันที่ 8 มกราคม 2555, ได้มีการเปิดเผยว่าสมาชิกของทัลชาเบ็ดจะกลับมารวมพลังกันอีกครั้งสำหรับ EP ที่สี่ของวงทัลชาเบ็ด การโปรโมท "Hit U" เริ่มวันที่ 26 มกราคม 2555 ที่ M! Countdown อัลบั้มนี้ก็ถูกขึ้น Top ของแกออนชาร์ต (Gaon Chart) ด้วยเช่นกัน ทำให้อัลบั้มนี้เป็นอัลบั้มอันดับหนึ่งของวงทัลชาเบ็ด. การโปรโมทของ "Hit U" จบลงในวันที่ 16 มีนาคม 2555
วันที่ 22 มีนาคม 2555, ได้มีการยืนยันว่าลงจะทำการปล่อยสตูดิโออัลบั้มในวันที่ 6 มิถุนายน 2555. สามวันต่อมาเพลงของอัลบ้มนี้ก็ได้ถูกเปิดเผย และ ได้มีการยืนยันว่าอัลบั้มจะชื่อว่า BANG BANG วันที่ 23 มีนาคม 2555 ได้มีการประกาศว่า Viki จะออกจากวงและเป็นศิลปินเดี่ยวต่อไปและแทนที่ด้วย อูฮีก่อนที่วงจะกลับมาอีกรอบและได้มีการประกาศอีกครั้งว่าเซรีจะมารับหน้าที่เป็นหัวหน้าวง
วันที่ 1 มิถุนายน 2555, ได้มีตัวอย่างการอูฮีฟิเจอริ่งการเต้นของ Beyoncé's ในเพลง "Freakum Dress" ถูกปล่อย.
ปาติซิเย่ร์
Dal Shabet
พระครูพิพิธประชานาถ (นาน สุทธสีโล)
พระครูพิพิธประชานาถ (นาน สุทธสีโล) เคยดำรงตำแหน่งเป็นพระสังฆาธิการ อดีตเจ้าอาวาสวัดสามัคคี และเป็นอดีตที่ปรึกษาเจ้าคณะตำบลท่าสว่าง อำเภอเมือง จังหวัดสุรินทร์
งานสาธารณูปการสงเคราะห์.
ท่าสว่าง
ถึงแก่มรณภาพด้วยโรคชรา ณ วันที่ 20 กรกฎาคม พ.ศ. 2558
๒๕๒๔
พระบรมราชาที่ 7
พระบรมราชาที่ 7 หรือสมเด็จพระศรีสุริโยพรรณ ในพงศาวดารกรุงศรีอยุธยาเรียกว่าพระศรีสุพรรณมาธิราช เป็นพระราชโอรสของสมเด็จพระบรมราชาที่ 3 (พระยาละแวก) และเป็นพระอนุชาของสมเด็จพระบรมราชาที่ 4 (นักพระสัตถา) จารึกที่พระเจดีย์ไตรตรึงษ์ระบุว่าทรงประสูติเมื่อ พ.ศ. 2098 เมื่อกรุงละแวกแตก พระองค์ซึ่งดำรงตำแหน่งพระมหาอุปโยราชถูกกวาดต้อนไปยังกรุงศรีอยุธยาพร้อมด้วยพระราชโอรสคือพระไชยเชษฐา พระองค์ประทับที่กรุงศรีอยุธยามาตลอดจน พ.ศ. 2145 สมเด็จพระเทวีศรีกษัตรีได้แต่งพระราชสาสน์มากราบทูลสมเด็จพระนเรศวรมหาราช ขอตัวพระศรีสุริโยพรรณมาเป็นกษัตริย์เพื่อระงับเหตุจลาจลในกัมพูชา พระองค์ครองราชสมบัติจนถึง พ.ศ. 2162 จึงเสด็จสวรรคต พระไชยเชษฐา พระราชโอรสได้ครองราชย์ต่อเป็นพระไชยเชษฐาที่ 2 และได้สร้างพระเจดีย์ไตรตรึงษ์เพื่อบรรจุพระบรมอัฐิของพระองค์ที่กรุงอุดงค์มีชัย
ฮูการ์เดน
ศรวณี โพธิเทศ
สารนิตย์ โพธิเทศ เป็นที่รู้จักในนาม ศรวณี โพธิเทศ (5 สิงหาคม พ.ศ. 2486) ชื่อเล่น นิตย์ เป็นนักร้องลูกกรุงหญิงชาวไทย โดยเป็นนักร้องลูกกรุงหญิงเพียงหนึ่งเดียวที่ได้รับรางวัลเสาอากาศทองคำพระราชทาน 3 ปีซ้อน จากเพลง "น้ำตาหรือจะแก้ปัญหาใจ" (2519), "ตะแลงแกงแทงใจ" (2520) และ "พะวงรัก" (2521) ตามลำดับ และรางวัลอารีรัง (นักร้องยอดเยี่ยม) จากประเทศเกาหลีใต้
ศรวณี โพธิเทศ มีชื่อจริงว่าสารนิตย์ โพธิเทศ มีชื่อเล่นว่านิตย์ เกิดที่จังหวัดสุรินทร์ เมื่อวันที่ 5 สิงหาคม พ.ศ. 2486 เข้าศึกษาที่โรงเรียนสุรินทรศึกษาจนจบชั้นมัธยมศึกษาปีที่ 6 จากนั้นก็เดินทางเข้ากรุงเทพฯ มาศึกษาที่ต่อที่โรงเรียนการช่างสตรีพระนครใต้ (ปัจจุบันคือคณะเทคโนโลยีคหกรรมศาสตร์ มหาวิทยาลัยเทคโนโลยีราชมงคลกรุงเทพ พระนครใต้)
โลกเสียงเพลง.
ศรวณี เป็นคนชอบและสนใจการร้องเพลงมาตั้งแต่เด็กทุกวันจะฝึกร้องเพลงในโอ่งมังกร และประกวดร้องเพลงตามเวทีต่างๆ ซึ่งเธอเองก็ได้รับชัยชนะแทบทุกครั้ง
ด้วยความใฝ่ฝันอยากจะเอาดีในอาชีพนี้ ในปีพ.ศ. 2504 ระหว่างที่กำลังศึกษาอยู่ คุณอิ๋มรุ่นพี่ที่หอพักก็ได้แนะนำให้มาสมัครเป็น “นักร้องดาวรุ่งพรุ่งนี้ของสุนทราภรณ์” ซึ่งเป็นการบ่งบอกถึงศิลปินคุณภาพภายใต้การฟูมฟักของครูเอื้อ สุนทรสนาน มีหลายคนประสบผลความสำเร็จได้บรรจุเข้ารับราชการ และบางคนก็เกิดอาการท้อถอยถอดใจกลางคัน โดย “ศรวณี” ต้องใช้เวลาถึง 7 ปี กว่าที่จะได้รับบรรจุตำแหน่งศิลปินจัตวาสังกัดกรมประชาสัมพันธ์ กินเงินเดือน 450 บาทโดยได้บันทึกแผ่นเสียงเพลงแรก คือ “เธอเท่านั้น” ทำนอง ครูเอื้อ สุนทรสนาน คำร้อง ครูศรีสวัสดิ์ พิจิตรวรการ โดยครูชอุ่ม ปัญจพรรค์ เป็นคนตั้งชื่อให้ว่าศรวณี แปลว่า หญิงผู้มีน้ำเสียงคมดั่งคมศร
จากนั้นได้เข้ารับบรรจุเป็นข้าราชการ แต่ 4 ปีหลังจากได้บรรจุรับราชการ ร่วมตระเวนร้องเพลงกับครูเอื้อทั้งในวงกรมประชาสัมพันธ์และวงสุนทราภรณ์ ปี พ.ศ. 2515 เธอก็ต้องลาออกจากกรมประชาสัมพันธ์ เพราะภาระทางครอบครัว
หลังจากลาออกศรวณีก็มาร้องเพลงตามห้องอาหารกระทั่งคุณพิมพ์ปฏิภาณ พึ่งธรรมจิตมาพบเข้า จึงพาไปพบคุณวินัย รุ่งอนันต์นักแต่งเพลง แต่ก็ไม่มีห้างแผ่นเสียงไหนรับเธอ ซึ่งในยุคเพลงไทยลูกกรุงเฟื่องฟู นักร้องมีผลงานเพลงของตัวเองเพราะราชรถมาเกยถึงตัก แต่นักร้องลูกหม้อวงกรมประชาสัมพันธ์คนนี้ “ศรวณี” เธอไขว่คว้าหาโอกาส และต้องจ่ายเงิน 5,000 บาทจากน้ำพักน้ำแรงร้องเพลงกลางคืน เพื่อผลิตผลงานเพลง ของวินัย รุ่งอนันต์ ชื่อว่าเพลง “น้ำตาหรือจะแก้ปัญหาใจ” เมื่อปีพ.ศ. 2519 ต่อมาปีพ.ศ. 2520 ก็ได้บันทึกเสียงเพลง “ตะแลงแกงแทงใจ” (ผลงานเพลงของ
วราห์ วรเวช)
การลงทุนทำแผ่นเสียงครั้งนั้นทำให้เธอเข้าใจกระบวนการผลิต เรื่องค่าใช้จ่ายนักดนตรี ค่าห้องบันทึกเสียง รวมถึงการวิ่งแจกแผ่นตามสถานีวิทยุ และผลแห่งความวิริยอุตสาหะ เธอจึงประสบความสำเร็จในชีวิตนักร้อง ศรวณีได้รับรางวัลพระราชทานเสาอากาศทองคำต่อเนื่อง 3 ปีซ้อน ในปี 2519 เพลง "น้ำตาหรือจะแก้ปัญหาใจ", ปี 2520 เพลง "ตะแลงแกงแทงใจ" และปี 2521 เพลง "พะวงรัก"
และในปีพ.ศ. 2521 ทางประเทศเกาหลีได้เชิญประเทศไทยให้ส่งนักร้องไปประกวดร้องเพลง ณ ประเทศเกาหลี ซึ่งศรวณี ได้รับคัดเลือกให้เป็นตัวแทนของประเทศไทยไปร่วมการแข่งขัน โดยใช้บทเพลงที่มีชื่อว่า “พะวงรัก” และได้รับ “รางวัลอารีรังอวอร์ด” (รางวัลนักร้องยอดเยี่ยม)นับเป็นนักร้องจากประเทศไทยคนเดียวที่ได้รับรางวัลนี้
ปัจจุบัน “ศรวณี โพธิเทศ” มีบุตรธิดา 2 คน คือ นายสมาธิ โพธิเทศ และ นางสาวสุวิภา โพธิเทศ โดยยังรับงานรับเชิญร้องเพลงอยู่
วงแหวนแห่งไฟ
จีเอ็มเอ็มแชนแนล
ประเทศเยอรมันนี
โมไลสัน
กระดูกใต้กระเบนเหน็บ
วิวัฒนาการของมนุษย์/แผนภูมิสปีชีส์ตามกาลเวลา
เมืองปาล์มสปริงส์
ดัล ชาเบท
พระครูศรีสุนทรสรกิจ (เริงศักดิ์ เขมวีโร)
ผู้ช่วยศาสตราจารย์ ดร. พระครูศรีสุนทรสรกิจ นามเดิม เริงศักดิ์ แก้วตา ฉายา เขมวีโร เป็นเจ้าคณะอำเภอลำดวน จังหวัดสุรินทร์ และเจ้าอาวาสวัดศรีรัตนาราม ตำบลนอกเมือง อำเภอเมืองสุรินทร์ จังหวัดสุรินทร์ ได้รับแต่งตั้งให้ดำรงตำแหน่งทางวิชาการ เป็นผู้ช่วยศาสตราจารย์ สาขาสังคมศึกษา มหาวิทยาลัยมหาจุฬาลงกรณราชวิทยาลัย,พระเกจิเถราจารย์ผู้ทรงวิทยาคม
เจ้าจอมมารดาพุ่ม ในรัชกาลที่ 1
เจ้าจอมมารดาพุ่ม เป็นพระสนมในพระบาทสมเด็จพระพุทธยอดฟ้าจุฬาโลกมหาราช และเป็นพระมารดาของพระเจ้าบรมวงศ์เธอ กรมหมื่นศรีสุเรนทร์
เจ้าจอมมารดาพุ่ม เป็นธิดาของพระยาวิเศษสุนทร (นาค นกเล็ก) กับคุณหญิงสั้น เป็นหลานปู่ของเจ้าพระยาชำนาญบริรักษ์ เจ้าพระยาชำนาญบริรักษ์ เป็นบุตรชายเจ้าพระยาสุรสีห์พิศมาทิราช (เมฆ) เจ้าพระยาสุรสีห์พิศมาทิราช มีน้องชายคนเดียวคือเจ้าพระยามหาสมบัติ (ผล) เจ้าพระยามหาสมบัติเป็นปู่ของเจ้าพระยาบดินทรเดชา (สิงห์ สิงหเสนี) เจ้าจอมมารดาพุ่ม และ เจ้าพระยาบดินทรเดชา (สิงห์) จึงเป็นพี่น้องในชั้นเดียวกัน นอกจากนั้น ท่านยังเป็นหลานของเจ้าพระยานคร (หนุ) หรือพระเจ้านครศรีธรรมราช เนื่องจาก มารดาของท่าน คือคุณหญิงสั้น เป็นธิดาของเจ้าพระยานคร และเป็นพี่สาวของ เจ้าจอมฉิม เจ้าจอมปราง และเจ้าจอมยวน พระสนมของสมเด็จพระเจ้าตากลินมหาราช
ท่านเป็นคนกล้าหาญ เมื่อกรุงศรีอยุธยาแตก ท่านยังเด็กอายุเพียง 10 ขวบ หนีพม่าไปกับน้องชายอายุ 8 ขวบ กับพวกบ่าวไพร่ โดนพม่าจับเอาลงเรือ มัดพวกบ่าวไพร่รวมทั้งคนไทยอื่น ๆ ที่จับมาได้หมดทุกคน เว้นแต่เจ้าจอมมารดาพุ่ม และน้องชายยังเป็นเด็กจึงไม่โดนมัด
เมื่อตอนพากันหนีออกมาจากกรุงนั้น ก็เก็บเข้าของใส่กระบุงตะกร้าหาบคอนมาด้วย มีไม้ไผ่คานอันหนึ่งเป็นไม้ทะลวงปล้อง ได้เอาดาบของเจ้าพระยาชำนาญบริรักษ์ ปู่ของเจ้าจอมมารดาพุ่มสอดซ่อนเอาไว้ ขณะที่พม่าจับได้นั้น คุณพุ่มก็ร้องเพลงกล่อมน้องบอกคนไทยที่โดนจับมัดรวม ๆ กันไว้นั้น ว่ามีดาบซ่อนอยู่ในไม้คาน ถ้ามีโอกาสเมื่อใดท่านจะเอาดาบตัดเชือกให้ ขอให้ช่วยกันฆ่าฟันพม่า แล้วพากันหนีไป ครั้นได้โอกาสเย็นวันหนึ่งพม่าพากันขึ้นบกหมด เหลือเฝ้าเรือเฝ้าเชลยอยู่เพียง 2 คน เจ้าจอมมารดาพุ่มจึงแอบเอาดาบในไม้คานออกมาตัดเชือก คนไทยทั้งหมดก็ช่วยกันกลุ้มรุมฆ่าพม่าตาย แล้วพากันหนี พบพวกพม่าลาดตระเวนเป็นหมู่สองสามคนก็ช่วยกันสู้ ว่ากันว่าตระกูลของเจ้าจอมมารดาพุ่มมีไม้กระบองอันหนึ่งเก็บเป็นมรดกตกทอดกันต่อ ๆ มา ที่เก็บไว้เป็นอนุสรณ์เพราะเป็นไม้กระบองที่เคยใช้ต่อสู้กับพม่าในครั้งนั้น
เจ้าจอมมารดาพุ่ม
สนธิสัญญาอึลซา
สนธิสัญญาอึลซา  หรือชื่ออย่างเป็นทางการคือ สนธิสัญญาญี่ปุ่น-เกาหลีฉบับที่สอง  เป็นสนธิสัญญาที่ทำขึ้นระหว่างจักรวรรดิเกาหลีกับจักรวรรดิญี่ปุ่นใน ค.ศ. 1905 โดยมีการลงนามเมื่อ 17 พฤศจิกายน ค.ศ. 1905 สนธิสัญญาฉบับนี้ คือการที่เกาหลียินยอมอยู่ภายใต้การปกครองของญี่ปุ่นในฐานะรัฐในอารักขา ถือเป็นการรับรองสถานะของกองทหารญี่ปุ่นในเกาหลีให้ถูกต้องตามกฎหมาย ญี่ปุ่นมีอำนาจกำหนดนโยบายต่างประเทศของเกาหลีทั้งหมด แต่การปกครองภายในและนโยบายด้านอื่นยังดำเนินโดยข้าราชการชาวเกาหลี สนธิสัญญาฉบับนี้มีขึ้นภายหลังจากที่ญี่ปุ่นสามารถเอาชนะรัสเซียได้ในสงครามรัสเซีย-ญี่ปุ่น ที่ยุติไปเมื่อไม่กี่เดือนก่อนหน้า
คำว่า "อึลซา" หรือ "อุลซา" (을사) ในภาษาเกาหลีนั้น มาจากการที่วันลงนามในสนธิสัญญานี้ เกิดขึ้นในปีที่ 42 ตามระบบแผนภูมิสวรรค์
9 พฤศจิกายน 1905 อิโต ฮิโรบูมิ เดินทางถึงกรุงฮันซอง (กรุงโซล) และเข้าถวายพระราชสาสน์จากจักรพรรดิเมจิจักรพรรดิแห่งญี่ปุ่นแก่จักรพรรดิโกจงแห่งเกาหลี เพื่อต้องการให้จักรพรรดิโกจงลงพระนามในสนธิสัญญา ซึ่งพระองค์ก็ไม่ยิมยอม ต่อมาในวันที่ 15 พฤศจิกายน อิโตได้บัญชาให้กองทหารญี่ปุ่นเข้าล้อมวังหลวงไว้ เพื่อกดดันให้พระองค์ทรงลงพระนาม
17 พฤศจิกายน พลเอก ฮาเซนาวะ โยชิมิชิ ผู้บัญชาการกองทหารรักษาการณ์ประจำเกาหลี พร้อมด้วย อิโต ฮิโรบูมิ และกองทหารญี่ปุ่นส่วนหนึ่ง ได้เข้าไปยังพระที่นั่งจุงเมียงจอน ซึ่งเป็นพระที่นั่งสถาปัตยกรรมตะวันตก ที่ตั้งอยู่ในพระราชวังด็อกซุกอุง เพื่อเกลี้ยกล่อมให้จักรพรรดิเกาหลีลงพระนามในสนธิสัญญา แต่พระองค์ก็ได้ปฏิเสธ ดังนั้น อิโต จึงบีบบังคับด้วยกำลังทหารให้คณะรัฐมนตรีเกาหลีลงนาม อย่างไรก็ตาม นายกรัฐมนตรีเกาหลี ฮัน กยูซอล ปฏิเสธการลงนามอย่างเสียงดัง อิโตจึงสั่งให้ทหารนำตัวเขาไปขัง และขู่ว่าถ้าเขายังไม่หยุดโวยวายเสียงดังจะสังหารเขา เมื่อเหตุการณ์เป็นเช่นนี้ จึงมีรัฐมนตรีเกาหลี 5 คนซึ่งเรียกว่า "5 รัฐมนตรี" ยอมลงนาม คือ รัฐมนตรีศึกษาธิการ อี วันยง, รัฐมนตรีกองทัพ อี กวนแท็ก, รัฐมนตรีมหาดไทย อี จียอง, รัฐมนตรีต่างประเทศ พัก เจซุน และ รัฐมนตรีเกษตรกรรมและอุตสาหกรรม กวอน จุงฮยอน โดยที่จักรพรรดิโกจงไม่ได้ทรงร่วมลงพระนาม
ภายหลังการลงนามในสนธิสัญญาผ่านพ้น จักรพรรดิโกจงได้ทรงส่งราชสาสน์ส่วนพระองค์ไปยังบรรดาประมุขแห่งรัฐของประเทศมหาอำนาจ เพื่อขอแนวร่วมเพื่อต่อต้านการลงนามที่ไม่ชอบด้วยกฎหมาย โดยพระองค์ได้ส่งราชสาสน์ลงตราราชลัญจกรไปยัง 8 ประมุขแห่งรัฐ คือ
นิวลูกรัก ศ.กัตติกา
พระธรรมเจติยาจารย์ (บุญเรือน ปุญฺญโชโต)
โคนนทิ
โคอุสุภราช
กัญชาเทศ
กัญชาเทศ  เป็นพืชในวงศ์ Lamiaceae พบตั้งแต่ไซบีเรียจนถึงจีน ชื่ออื่น: ซ้าซา (นครพนม), ส่านํ้า (เลย), ผักหนอกช้าง (น่าน), เอี้ยะบ่อเช่า (จีนแต้จิ๋ว), กัญชาจีน เป็นพืชปลูกในสหรัฐ ในไทยพบตามหมู่บ้าน ใบมีรูปร่างคล้ายใบกัญชา ออกดอกตามซอก ทุกส่วนของต้นมีกลิ่นหอมแรง มีสารลีโอนูรีน ฤทธิ์คล้ายกับยากล่อมประสาท โดยเพิ่มระดับของ 5-ไฮดรอกซีทริปตามีน, นอร์อะดรีนาลีน และโดพามีน เป็นยาสมุนไพร โดยตำรับยาพื้นบ้านใช้รักษามาลาเรีย
เป็นไม้ล้มลุกอายุปีเดียว ขึ้นในทุ่งหญ้าที่มีหินหรือทราย, ป่าสน ที่ความสูงตั้งแต่ระดับน้ำทะเลถึง 1,500 เมตร มีลำต้นตรงเป็นสี่เหลี่ยม แตกกิ่งก้านเล็กน้อย ความสูง 1–1.2 เมตร ใบเป็นใบเดี่ยวเรียงตรงข้าม รูปวงรีขอบใบหยักเว้าลึก ยาว 5–7 เซนติเมตร กว้าง 4–5 เซนติเมตร ดอกช่อ ออกตามปลายกิ่ง กลีบดอกเชื่อมติดกันปลายแยกเป็น 2 ปาก ดอกมีหลายสีตามแต่สายพันธุ์เช่น สีขาว, สีม่วง และ สีแดง ออกช่วงฤดูฝนต่อเนื่องไปจนถึงฤดูหนาว ผล รูปทรงกลม แห้งไม่แตกขนาดเล็ก มี 3 สัน มีเมล็ดขนาดเล็ก ขยายพันธุ์ด้วยเมล็ด
ช่วงที่ยังไม่ออกดอกสารที่พบในใบกัญชาเทศจะมีปริมาณมากกว่าช่วงที่ออกดอกแล้ว โดยเป็นสารประเภทแอลคาลอยด์ เช่น ลีโอนูรีน (Leonurine) ซึ่งเป็นสารที่กระตุ้นให้มดลูกบีบตัว และมีสาร Stachydrine, Leonuridine, Leonurinine เป็นต้น ส่วนข้อมูลอีกแหล่งระบุว่าลำต้นมีน้ำมันหอมระเหย 0.5% มีสารแอลคาลอยด์ ลีโอนูรีน ลักษณะเป็นผงอสัณฐานสีส้ม, มีสาร iridoids, leonuride ฯลฯ มีสารฟลาโวนอยด์ เช่น อะพิจีนีน, รูติน, เควอซิติน และอื่น ๆ
กัญชาเทศ มีฤทธิ์ลดความดันโลหิต ทำให้หลอดเลือดหดตัว ต้านการแข็งตัวของเลือด ยับยั้งการหดเกร็งของกล้ามเนื้อ
น้ำต้มของลำต้นหรือสารสกัดจากแอลกอฮอล์ เมื่อนำมาฉีดเข้าหลอดเลือดดำของกระต่ายที่นำมาทดลองหรือให้กระต่ายทดลองกิน พบว่ามดลูกของกระต่ายที่อยู่ในร่างกายหรือนำออกมานอกร่างล้วนมีการบีบตัวแรงและถี่ขึ้น อีกทั้งยังแสดงให้เห็นว่า น้ำต้มมีประสิทธิภาพในการบีบตัวแรงกว่าสารที่สกัดได้จากแอลกอฮอล์ และยังพบว่าการออกฤทธิ์นั้นคล้ายกับฮอร์โมนเพศหญิง แต่ประสิทธิภาพจะด้อยกว่า เมื่อนำสารแอลคาลอยด์ที่ได้จากต้นกัญชาเทศ มาฉีดเข้าเส้นเลือดดำของกระต่ายที่นำมาทดลอง พบว่ามีผลทำให้กระต่ายมีการขับปัสสาวะถี่ขึ้น น้ำต้มหรือน้ำแช่ของลำต้นกัญชาเทศ มีประสิทธิภาพฆ่าเชื้อแบคทีเรียของโรคผิวหนังได้
แอลคาลอยด์.
แอลคาลอยด์ที่แยกได้จากพืชชนิดนี้ได้แก่:
ลีโอนูรีน
ลีโอนูรีน (Leonurine) เป็นสารเคมีที่แยกได้จากพืชในแอฟริกาใต้ ได้แก่ "Leonotis leonurus" สารนี้ในรูปของอัลคาลอยด์แบบpsychoactive พบในฉัตรพระอินทร์ "Leonotis artemisia", "Leonurus cardiaca" และพืชอีกหลายชนิดในวงศ์ Lamiaceae ลีโอนูรีนสกัดได้ง่ายด้วยน้ำและจากน้ำมันหอมระเหยของกัญชาเทศ
Leonurus sibiricus
Leonurine
ShopSpot
ShopSpot (ชอปสปอท) คือ ตลาดออนไลน์สำหรับการซื้อ-ขายของ สินค้าแฟชั่น โดยใช้งานผ่านเว็บไซต์ หรือแอปพลิเคชันในระบบ iOS หรือ Android ได้
ShopSpot เป็นสตาร์ตอัปของคนไทยที่ได้รับการกล่าวถึงในสื่อต่างประเทศ และในปี พ.ศ. 2556 ShopSpot ได้รับเงินสนับสนุน 628,000 ดอลลาร์ (ประมาณ 20 ล้านบาท) จาก Jungle Ventures และ SingTel Innov8
ShopSpot เริ่มก่อตั้งเมื่อปี ค.ศ. 2012 ภายใต้การนำทีมโดย นัฏฐ์สกล เกียรติสุรนนท์ (ปอ) โดยเริ่มต้นจากการเข้าร่วมโครงการ AIS Startup Weekend โดยเป็นโครงการที่ให้ผู้สนใจและมีแนวคิดในการพัฒนาแอปพลิเคชัน เข้าไปนำเสนอแนวคิดของตัวเองให้คณะกรรมการบนโทรศัพท์มือถือ พัฒนาเพื่อเสนอแก่ผู้สนใจที่จะลงทุนและพัฒนาออกสู่ตลาดให้มาใช้งานได้จริง โดยทีม ShopSpot ได้รางวัลรองชนะเลิศในโครงการนี้ ซึ่งทำให้ทีม ShopSpot ได้สิทธิเข้าไปร่วมโครงการ JFDI-Innov8 Bootcamp ที่ประเทศสิงคโปร์
สำหรับโครงการ JFDI-Innov8 เป็นการรวม 12 Startup ทีมที่ผ่านการคัดเลือกจากประเทศต่างๆ มาพัฒนาสิ่งที่ได้รับการคัดเลือกต่อเพื่อให้เป็นรูปร่างและนำมาขายได้จริง โดยมีระยะเวลากำหนดในการพัฒนาและนำเสนอภายใน 100 วัน และในช่วงเวลาในระหว่างการพัฒนา อาจมีการพูดคุยและต้องนำเสนอผลงานให้กับ “นายทุน” ที่สนใจ รวมไปถึงผู้ที่สนใจในโครงการ อาทิ ผู้ก่อตั้งเว็บไซต์ Startup ชื่อดังต่างๆ ที่ต้องการจะมาฟังแนวทางของสิ่งที่เราพัฒนาอยู่อีกด้วย ซึ่งจากเรื่องราวในบล็อกได้บอกว่ามี CEO ของทาง SingTel ได้เข้ามาฟังอีกด้วย
หลังจากเข้าร่วมโครงการ JFDI ShopSpot ก็ได้รับเงินทุนสนับสนุนจาก Jungle Ventures และ SingTel Innov8 เป็นมูลค่า 628,000 ดอลลาร์สหรัฐ เมื่อปี 2013
ShopSpot เน้นร้านค้าประเภท สินค้าแฟชั่น ไม่ว่าจะเป็นร้านขายเสื้อผ้า Facebook, Instagram, e-commerce ในที่ต่างๆ เข้ามาอยู่ในที่เดียวกัน ผู้ใช้สามารถเลือกชอปปิ้งสินค้าจากร้านค้าที่­ชื่นชอบได้หลากหลาย และหากสนใจสินค้าชิ้นใด ก็สามารถกด Like, Save, Comment หรือส่ง Message หาเจ้าของร้านได้
Shopspot
นกสกู๊ต (อังกฤษ: NokScoot) เป็นสายการบินราคาประหยัดของประเทศไทย โดยที่สายการบินนกแอร์ จำกัด (มหาชน) ร่วมกับ สายการบินสกู๊ต จากประเทศสิงคโปร์ พร้อมด้วยบริษัท เพื่อนน้ำมิตร จำกัด ดำเนินธุรกิจสายการบินราคาประหยัดระหว่างประเทศ โดยเข้าซื้อหุ้นของ บริษัท พีทแอร์ จำกัด เมื่อวันที่ 19 มิถุนายน 2557 และเปลี่ยนชื่อเป็น บริษัท สายการบิน นกสกู๊ต จำกัด เมื่อวันที่ 20 สิงหาคม 2557 โดยมีนายยอดชาย สุทธิธนกูล เป็นประธานเจ้าหน้าที่บริหารคนปัจจุบัน นกสกู๊ตให้บริการเที่ยวบินในเส้นทางบินระยะกลางและไกล ด้วยเครื่องบิน โบอิ้ง 777-200ER โดยใช้ท่าอากาศยานดอนเมืองเป็นฐานปฏิบัติการบินหลัก
ในวันที่ 26 มิถุนายน พ.ศ. 2563 คณะกรรมการสายการบินนกสกู๊ตได้มีมติที่จะขอยุติกิจการของสายการบิน โดยผู้ถือหุ้นของสายการบินนกสกู๊ตจะพิจารณาตามมติเดียวกันนี้ในการประชุมสามัญผู้ถือหุ้น โดยให้เหตุผลว่าขยายเส้นทางลำบาก การแข่งขันสูง และผลกระทบจากโควิด-19
ที่นั่งภายในเครื่องบิน.
สายการบินนกสกู๊ตมีที่นั้ง 2 แบบคือ ชั้นประหยัด และ ชั้นธุรกิจ
ชั้นประหยัดของสายการบินนกสกู๊ตมี 4 แบบ
ที่นั่งชั้นประหยัดแบบมาตรฐาน.
สามารถเอนหลังได้ถึง 107 องศาและที่นั่งมีขนาด 31 นิ้ว
ที่นั่งแบบมาตรฐานเพิ่มพื้นที่เหยียดขา (Super).
พื้นที่เหยียดขา ที่กว้าง 35 นิ้วพิเศษในแถวที่ 71 ถึง 74 เราจัดมาเป็นคู่ ซึ่งมีความเป็นส่วนตัว
ที่นั่งแบบมาตรฐานแถวหน้าด้วยพื้นที่เหยียดขายาวสุด (S-t-r-e-t-c-h).
มีพื้นที่วางขา 35 นิ้ว และไม่มีที่นั่งข้างหน้าที่นั่งจะหุ้มด้วยผ้าเบาะสีเหลืองอยู่แถวหน้าสุดและใกล้ประตู
พระศรีสุพรรณมาธิราช
พระแก้วฟ้าที่ 1
พระแก้วฟ้าที่ 1 หรือเจ้าพญาโญมราชา หรือเจ้าพญาแญม เป็นพระราชโอรสของสมเด็จพระบรมราชาที่ 4 (นักพระสัตถา) หลังจากพระบรมราชาที่ 5 หรือองค์ตน สวรรคต และพระบรมราชาที่ 6 ขึ้นครองราชย์ พระองค์ได้ก่อการกบฏ จับพระบรมราชาที่ 6 ซึ่งมีศักดิ์เป็นอาของพระองค์ประหารชีวิตเสียใน พ.ศ. 2143 และขึ้นครองราชย์เป็นพระแก้วฟ้าที่ 1 แต่พระองค์ไม่ได้รับการสนับสนุนจากขุนนางและพระสงฆ์ ซึ่งได้ไปกราบบังคมทูลต่อสมเด็จพระนเรศวรมหาราชเพื่อขอตัวพระศรีสุพรรณมาธิราช พระอนุชาของสมเด็จพระบรมราชาที่ 4 (นักพระสัตถา) ที่ถูกกักตัวอยู่ที่กรุงศรีอยุธยามาขึ้นครองราชย์เป็นกษัตริย์ต่อไป
หลังจากพระศรีสุพรรณมาธิราชขึ้นครองราชย์เป็นพระบรมราชาที่ 7 พระแก้วฟ้ายังรวบรวมผู้สนับสนุนพระองค์ก่อกบฏ จนกระทั่งถูกจับได้และถูกประหารชีวิตใน พ.ศ. 2154
พระบรมราชาที่ 2 (พญาจันทน์)
พระบรมราชาที่ 2 (พญาจันทน์) หรือสมเด็จพระบรมราชาธิราช หรือพระยาจันทราชา ทรงเป็นพระราชโอรสของพระธรรมราชาธิราชรามาธิบดี หลังจากที่เจ้ากองก่อกบฏในรัชกาลพระศรีสุคนธบท พระเชษฐาของพระองค์ พระองค์ได้เสด็จหนีไปกรุงศรีอยุธยา ต่อมาได้ออกมาครองราชสมบัติที่เมืองโพธิสัตว์ภายใต้การสนับสนุนของสยาม และได้รวบรวมกำลังทหารมาปราบเจ้ากองได้สำเร็จและได้ขึ้นครองราชย์ ทรงพระนามพระบรมราชาที่ 2 ต่อมาพระองค์ได้ย้ายราชธานีไปอยู่ที่กรุงละแวกเมื่อ พ.ศ. 2083
พระองค์เสด็จสวรรคตเมื่อ พ.ศ. 2109 พระโอรสของพระองค์ได้ขึ้นครองราชย์ต่อมาคือสมเด็จพระบรมราชาที่ 3 (พระยาละแวก) ส่วนพระราชธิดาของพระองค์คือสมเด็จพระเทวีศรีกษัตริย์ได้ดำรงพระชนม์จนถึงเหตุจลาจลหลังเสียกรุงละแวกในช่วงพ.ศ. 2137 - 2143 และมีบทบาทในการขอตัวสมเด็จพระศรีสุพรรณมาธิราชกลับไประงับเหตุจลาจลใน พ.ศ. 2145
พระราชประวัติ
เจ้าพระยาจันทราชา
สวนหนานเหลียน
สวนหนานเหลียน (ภาษาจีน:南蓮園池) คือ สวนจีนแห่งหนึ่งบนเนินเขาไดมอนด์ เขตเกาลูน ฮ่องกง สวนแห่งนี้มีพื้นที่ 3.5 เฮกตาร์ โดยได้รับการออกแบบบนเนินเขาในรูปแบบสวนของราชวงศ์ถัง ซึ่งประกอบด้วยโครงสร้างไม้ หิน ต้นไม้ และน้ำ
สวนแห่งนี้คือโครงการร่วมกันสำนักชิลิน (Chi Lin Nunnery) และรัฐบาลฮ่องกง และเปิดสู่สาธารณชนเมื่อวันที่ 14 พฤศจิกายน พ.ศ. 2549
วินเชนโซ จุสตินิอานิ
ฟาเบลท์เยสครันท์
สกุลปูม้า
สตาร์ตอัป
สตาร์ตอัป (startup, start-up, Startup, Start-up) สามารถหมายถึง
เนื้อโค
คลองทรงกระเทียม
ดูเอดอทอาร์ทเมคเกอร์
ดูเอดอทอาร์ทเมคเกอร์ ค่ายเพลงไทยในเครือ เวิร์คพอยท์ ก่อตั้ง
โดย ประภาส ชลศรานนท์ มี ชยันต์ จันทวงศาทร เป็นกรรมการผู้จัดการ
ดูเอดอทจดทะเบียนเมื่อวันที่ 24 เมษายน พ.ศ. 2556 ด้วยเงินลงทุน 1 ล้านบาทและหุ้นจำนวน 20,000 หุ้นมีวง ไกอา เป็นศิลปินเบอร์แรกในสังกัด
โฆษณาออนไลน์
สื่อที่มนุษย์สามารถอ่านได้
สื่อหรือรูปแบบที่มนุษย์สามารถอ่านได้ หมายถึงตัวแทนของข้อมูลหรือสารสนเทศที่มนุษย์สามารถอ่านได้โดยธรรมชาติ
ในทางคอมพิวเตอร์ ข้อมูลที่ "มนุษย์สามารถอ่านได้" มักจะเข้ารหัสเป็นข้อความแอสกีหรือยูนิโคด (เป็นตัวหนังสือ) มากกว่าที่จะแสดงแทนด้วยเลขฐานสอง ข้อมูลแทบจะทั้งหมดสามารถแจงส่วนได้ด้วยเครื่องจักรหรือคอมพิวเตอร์ ที่ติดตั้งหรือสร้างชุดคำสั่งที่เหมาะสม ซึ่งเหตุผลต่าง ๆ ที่เครื่องจักรหรือคอมพิวเตอร์เลือกรูปแบบเลขฐานสองเหนือกว่ารูปแบบข้อความ มุ่งไปที่ปัญหาต่าง ๆ ของพื้นที่ว่างของหน่วยเก็บ เนื่องจากการแทนเลขฐานสองตามปกติจะใช้พื้นที่เพียงไม่กี่ไบต์ และประสิทธิภาพของการเข้าถึง (อินพุตและเอาต์พุต) โดยไม่ต้องผ่านการแปลงหรือแจงส่วนซ้ำ
ในบริบทส่วนใหญ่ อีกทางหนึ่งของตัวแทนที่มนุษย์สามารถอ่านได้ก็คือ สื่อหรือรูปแบบของข้อมูลที่ "เครื่องสามารถอ่านได้" ซึ่งออกแบบมาเพื่อให้อุปกรณ์อิเล็กทรอนิกส์ เชิงกล หรือเชิงแสง หรือคอมพิวเตอร์ อ่านข้อมูลได้เป็นหลัก ตัวอย่างเช่น รหัสผลิตภัณฑ์สากล (Universal Product Code: UPC) เป็นรหัสแท่งที่มนุษย์อ่านเข้าใจได้ยาก แต่ถ้าอ่านด้วยอุปกรณ์ที่ถูกต้องจะได้ผลดีและน่าเชื่อถือมาก แต่ในขณะเดียวกันสายอักขระของตัวเลขที่ประกอบอยู่บนฉลากมีเพื่อให้มนุษย์สามารถอ่านสารสนเทศของรหัสแท่งนั้น ในบางเขตอำนาจศาล ฉลากรหัสแท่งที่ใช้ในการค้าปลีกจะต้องแสดงราคาที่มนุษย์สามารถอ่านได้บนสินค้านั้น
เมื่อภาษามาร์กอัปเชิงโครงสร้างอย่างสูงและเป็นมาตรฐานเกิดขึ้น เช่นเอกซ์เอ็มแอล (XML) หน่วยเก็บข้อมูลมีราคาถูกลง และเครือข่ายการสื่อสารข้อมูลเร็วขึ้นแต่ถูกลง ทำให้ความสามารถในการอ่านได้ของมนุษย์และเครื่อง เรียกได้ว่าแทบจะไม่แตกต่างกันอย่างในอดีต นอกจากนี้ ตัวแทนข้อมูลเชิงโครงสร้างสามารถบีบอัดได้อย่างมีประสิทธิผลมาก สำหรับการส่งผ่านหรือการเก็บบันทึก
องค์การหลายองค์การได้กำหนดนิยามข้อมูลที่มนุษย์สามารถอ่านได้กับข้อมูลที่เครื่องสามารถอ่านได้ และวิธีการที่จะนำมาใช้ในสาขาที่เกี่ยวข้องได้อย่างไร เช่น สหภาพไปรษณีย์สากล
บ่อยครั้งที่ศัพท์ "มนุษย์สามารถอ่านได้" นำไปใช้อธิบายถึงชื่อหรือสายอักขระขนาดสั้น ที่ง่ายต่อการเข้าใจและการจดจำมากกว่าสัญกรณ์วากยสัมพันธ์ที่ซับซ้อนและขนาดยาว เช่น สายอักขระยูอาร์แอล (URL)
มนุษย์สามารถอ่านได้
พระพิมลพัฒนาทร (พวน วรมงฺคโล)